Primulazeo

Primulazeoak (Primulaceae) 24 bat generotan banaturiko 1000 espezie dituen landare loredunen familia da. Landare belarkarak dira, gehienbat Ipar Hemisferioko eskualde hotz eta epeletan bizi direnak. Espezie asko (Primula, Cyclamen, Lysimachia) apaingarri gisa kultibatzen dira. Beste batzuk herri medikuntzan (pasmo-belarra, Coris monspeliensis) edo koloregaiak lortzeko erabiltzen dira.

Loreak hermafroditak eta, Coris generoan izan ezik, erregularrak dira, bakartiak edo infloreszentzietan elkartuak (lore-buru, unbela edo panikuletan); askotan, hosto errosetaren erdian sortzen diren garetan (hostorik gabeko lore-zurtoinak, braktea babesleekin) antolatuak. Kaliza iraunkorra da, oinaldean soldatutako 5 sepaloz osatua. Korola ezkila-formakoa izaten da, soldatutako 5 (batzuetan 4) petaloz osatua, gehienetan horizontalak diren gingilekin. 5(10) lorezilak petaloekin soldatuta daude. Fruitua kutxatila erakoa da .

Generoak 
 Androsace L.
 Bryocarpum Hook. f. & Thomson
 Cortusa L.
 Dionysia Fenzl
 Dodecatheon L.
 Hottonia L.
 Kaufmannia Regel
 Omphalogramma (Franch.) Franch.
 Pomatosace Maxim.
 Primula L. – Primula vulgaris, Primula veris
 Samolus L.
 Soldanella L.
 Stimpsonia C.Wright ex A.Gray

Ondorengo generoak Primulazeoen baitan sartzen ohi ziren, baina, zenbait ikerlariren arabera (M. Källersjö et al., 2000) Myrsinaceae familiaren barnean egon beharko lirateke:

 Anagallis L.
 Ardisiandra Hook. f.
 Asterolinon Hoffmans. & Link.
 Coris L.
 Cyclamen L.
 Glaux L.
 Lysimachia L.
 Pelletiera A. St.-Hil.
 Trientalis L.

Erreferentziak

Kanpo estekak 

  Primulaceae Topwalks.net
  Primulaceae Kew.org

Primulaceae
Landare familiak